Dialóg Slovenský inštitút pre výcvik v gestalt psychoterapii
Garbiarska 11, 040 01 Košice, IČO 35666463


Súhlas so spracovaním osobných údajov
podľa zákona 18/2018 Z.z. o ochrane osobných údajov a o zmene a doplnení niektorých zákonov

Dolu podpísaný/podpísaná:

Meno a priezvisko: …....................................................

Dátum narodenia: ….....................................................

Trvalé bydlisko: …........................................................

ďalej len „dotknutá osoba“ týmto udeľujem v zmysle §14 zákona 18/2018 Z.z. svoj súhlas Dialóg-u Slovenskému inštitútu pre výcvik v gestalt psychoterapii so sídlom Garbiarska 11, 040 01 Košice, IČO 35666463, so spracovaním mojich osobných údajov a ich poskytnutiu tretím osobám na vymedzený účel.

Účel spracovania osobných údajov:
spracovávanie osobných údajov pre účely poskytnutia vzdelávania v gestalt psychoterapii, spracovanie osobných údajov pre evidenčné a archivačné účely, informačné účely súvisiace s poskytovaním informácií o ďalšom vzdelávaní, organizovanie odborných workshopov a iných podujatí. Na účely tohto súhlasu sa zoznamom osobných údajov rozumie meno a priezvisko, titul, dátum narodenia, trvalé bydlisko, telefónne číslo, e-mailová adresa, údaje nadobudnuté prostredníctvom poskytovania vzdelávania v gestalt psychoterapii. 

Okruh tretích osôb, príjemcov a iných strán, ktorým môžu byť osobné údaje poskytnuté:
Slovenská psychoterapeutická spoločnosť, Slovenský inštitút pre vzdelávanie v psychoterapii, Slovenská zdravotnícka univerzita, iné stavovské organizácie a komory, organizátori pokračujúceho vzdelávania v psychoterapii, spoločnosti poskytujúce Dialóg-u Slovenskému inštitútu pre výcvik v gestalt psychoterapii účtovné a, daňové a audítorské služby.

Tento súhlas sa udeľuje na dobu určitú a to počas trvania poskytovania vzdelávania v gestalt psychoterapii a pokračujúceho vzdelávania po absolvovaní základného výcviku. Som si vedomý/vedomá, že súhlas môžem ako dotknutá osoba kedykoľvek písomne odvolať a to doručením oznámenia o odvolaní súhlasu so spracovaním osobných údajov Dialóg-om Slovenským inštitútom pre výcvik v gestalt psychoterapii. Vyhlasujem, že mnou uvedené osobné informácie sú správne, pravdivé a úplné, boli poskytnuté dobrovoľne a zaväzujem sa poskytnúť bez zbytočného odkladu akékoľvek zmeny poskytnutých osobných údajov.

Ako dotknutá osoba vyhlasujem, že som si vedomý/vedomá svojich práv v zmysle zákona 18/2018 Z.z. o ochrane osobných údajov a o zmene a doplnení niektorých zákonov. Zároveň potvrdzujem, že mi pred poskytnutím osobných údajov boli poskytnuté všetky informácie o právach dotknutej osoby podľa zákona 18/2018, ktoré tvoria prílohu č.1 tohto súhlasu so spracovaním osobných údajov.



[bookmark: _GoBack]V ................................................., dňa.................................


…...................................................................
vlastnoručný podpis dotknutej osoby
Príloha č.1
Informácie o právach dotknutej osoby podľa zákona 18/2018 Z.z. o ochrane osobných údajov a o zmene a doplnení niektorých zákonov (ďalej len „zákon 18/2018 Z.z.“)

Identifikačné a kontaktné údaje prevádzkovateľa
Dialóg Slovenský inštitút pre výcvik v gestalt psychoterapii
Garbiarska 11, 040 01 Košice
IČO 35666463
e-mail: sivgt.dialog@gmail.com

Právny základ spracúvania osobných informácií:
K spracúvaniu osobných údajov dochádza na základe súhlasu dotknutej osoby na konkrétny účel. Poskytnutie súhlasu so spracovaním osobných údajov dotknutej osoby je dobrovoľné. V prípade neposkytnutia súhlasu so spracovaním osobných údajov, prevádzkovateľ nebude spracúvať osobné údaje dotknutej osoby na uvedený účel. Prevádzkovateľ nevyužíva pri spracovávaní osobných údajov automatizované spracúvanie osobných údajov.

Právo na odvolanie súhlasu:
Podľa §14 zákona 18/2018 Z.z, má dotknutá osoba právo kedykoľvek odvolať súhlas so spracovaním osobných údajov, ktoré sa jej týkajú. Odvolanie súhlasu nemá vplyv na zákonnosť spracúvania osobných údajov založeného na súhlase pred jeho odvolaním. Dotknutá osoba môže súhlas odvolať rovnakým spôsobom, akým súhlas udelila.

Právo na prístup k osobných údajom:
Podľa § 21 zákona 18/2018 Z.z. má dotknutá osoba právo získať od prevádzkovateľa potvrdenie o tom, či sa spracúvajú osobné údaje, ktoré sa jej týkajú. Ak prevádzkovateľ takéto osobné údaje spracúva, dotknutá osoba má právo získať prístup k týmto osobným údajom a informácie o
· účele spracúvania osobných údajov
· kategórii spracúvania osobných údajov
· identifikácii príjemcu alebo o kategórii príjemcu, ktorému boli alebo majú byť osobné údaje poskytnuté
· dobe uchovávania osobných informácií
· práve požadovať od prevádzkovateľa opravu osobných údajov týkajúcich sa dotknutej osoby, ich vymazanie alebo obmedzenie ich spracúvania, alebo o práve namietať spracúvanie osobných údajov
· práve podať návrh na začatie konania o ochrane osobných údajov podľa § 100 zákona 18/2018 Z.z.
· zdroji osobných údajov, ak sa osobné údaje nezískali od dotknutej osoby.

Právo na opravu osobných údajov:
Podľa § 22 zákona 18/2018 Z.z. má dotknutá osoba právo na to, aby prevádzkovateľ bez zbytočného odkladu opravil nesprávne osobné údaje, ktoré sa jej týkajú. Dotknutá osoba má právo na doplnenie neúplných osobných údajov.

Právo na výmaz osobných údajov:
Podľa § 23 zákona 18/2018 Z.z. má dotknutá osoba právo na to, aby prevádzkovateľ bez zbytočného odkladu vymazal osobné údaje, ktoré sa jej týkajú. Prevádzkovateľ je povinný bez zbytočného odkladu vymazať osobné údaje, ak dotknutá osoba uplatnila právo na výmaz, ak:
· osobné údaje už nie sú potrebné na účel, na ktorý sa získali alebo inak spracúvali
· dotknutá osoba odvolá súhlas podľa § 13 ods.1 písm.a) alebo parag 16 ods.2 písm.a) na základe ktorého sa spracovanie osobných údajov vykonáva, a neexistuje iný právny základ pre spracúvanie osobných údajov
· dotknutá osoba namieta spracúvanie osobných údajov podľa § 27 ods.1 a neprevažujú žiadne oprávnené dôvody na spracúvanie osobných údajov alebo dotknutá osoba namieta spracúvanie osobných údajov podľa § 27 ods.2
· osobné údaje sa spracúvajú nezákonne
· je dôvodom pre výmaz splnenie povinnosti podľa tohto zákona, osobitného predpisu alebo medzinárodnej zmluvy, ktorou je SR viazaná
· osobné údaje sa získavali v súvislosti s ponukou služieb informačnej spoločnosti podľa § 15 ods.1.
Ak prevádzkovateľ zverejnil osobné údaje a je povinný ich vymazať, je zároveň povinný prijať primerané bezpečnostné opatrenia vrátane technických opatrení so zreteľom na dostupnú technológiu a náklady na ich vykonanie na účel informovania ostatných prevádzkovateľov, ktorí spracúvajú osobné údaje dotknutej osoby o jej žiadosti, aby títo prevádzkovatelia vymazali odkazy na jej osobné údaje a ich kópie alebo odpisy.
Ustanovenia o výmaze osobných údajov sa neuplatňujú, ak je spracúvanie osobných údajov potrebné:
· na uplatnenie práva na slobodu prejavu alebo práva na informácie
· na splnenie povinnosti podľa zákona 18/2018 Z.z., osobitného predpisu alebo medzinárodnej zmluvy, ktorou je SR viazaná, alebo na splnenie úlohy realizovanej vo verejnom záujme alebo pri výkone verejnej moci zverenej prevádzkovateľovi
· z dôvodov verejného záujmu v oblasti verejného zdravia v súlade s § 16 ods.2 písm.h) až j)
· na účel archivácie, na vedecký účel, na účel historického výskumu alebo na štatistický účel podľa §78 ods.8, ak je pravdepodobné, že právo dotknutej osoby na výmaz znemožní alebo závažným spôsobom sťaží dosiahnutie cieľov takéhoto spracúvania
· na uplatnenie právneho nároku.

Právo na obmedzenie spracúvania osobných údajov:
Podľa § 24 zákona 18/2018 Z.z. má dotknutá osoba právo na to, aby prevádzkovateľ obmedzil spracúvanie osobných údajov, ak
· dotknutá osoba namieta správnosť osobných údajov, a to počas obdobia umožňujúceho prevádzkovateľovi overiť správnosť osobných údajov
· spracúvanie osobných údajov je nezákonné a dotknutá osoba namieta vymazanie osobných údajov a žiada namiesto toho obmedzenie ich použitia
· prevádzkovateľ už nepotrebuje osobné údaje na účel spracúvania osobných údajov, ale potrebuje ich dotknutá osoba na uplatnenie právneho nároku
· dotknutá osoba namieta spracúvanie osobných údajov podľa § 27 ods.1 a to až do overenia, či oprávnené dôvody na strane prevádzkovateľa prevažujú nad oprávnenými dôvodmi dotknutej osoby.
Ak sa spracúvanie osobných údajov obmedzilo, okrem uchovávania môže osobné údaje prevádzkovateľ spracúvať len so súhlasom dotknutej osoby alebo na účel uplatnenia právneho nároku, na ochranu osôb alebo z dôvodu verejného záujmu.
Dotknutú osobu, ktorej spracúvanie osobných údajov sa obmedzí, je prevádzkovateľ povinný informovať pred tým, ako bude obmedzenie spracúvania osobných údajov zrušené.
Prevádzkovateľ je povinný oznámiť príjemcovi opravu osobných údajov, vymazanie osobných údajov alebo obmedzenie spracúvania osobných údajov, ak sa to neukáže ako nemožné alebo si to nevyžaduje neprimerané úsilie. Prevádzkovateľ o príjemcoch informuje dotknutú osobu, ak to dotknutá osoba požaduje.

Právo na prenosnosť osobných údajov:
Podľa § 26 zákona 18/2018 Z.z. má dotknutá osoba právo získať osobné údaje, ktoré sa jej týkajú a ktoré poskytla prevádzkovateľovi v štruktúrovanom, bežne používanom a strojovo čitateľnom formáte a má právo preniesť tieto údaje ďalšiemu prevádzkovateľovi, ak je to technicky možné a ak
· sa osobné údaje spracúvajú podľa § 13 ods. 1 písm.a), parag 16 ods.2 písm.a) alebo § 13 ods.1 písm.b)
· spracúvanie osobných údajov sa vykonáva automatizovanými prostriedkami
Uplatnením tohto práva nie je dotknuté právo na vymazanie osobných údajov. Právo na prenosnosť sa nevzťahuje na spracúvanie osobných údajov, ktoré sú nevyhnutné na splnenie úlohy realizovanej vo verejnom záujme alebo pri výkone verejnej moci zverenej prevádzkovateľovi.

Právo podať návrh na konanie o ochrane osobných údajov:
Podľa § 100 zákona 18/2018 Z.z. môže dotknutá osoba podať Úradu na ochranu osobných údajov SR návrh na začatie konania o ochrane osobných údajov, ak tvrdí, že je priamo dotknutá na svojich právach ustanovených zákonom 18/2018.

Právo namietať spracúvanie osobných údajov:
Prevádzkovateľ týmto výslovne upozorňuje dotknutú osobu, že podľa § 27 zákona 18/2018 Z.z. má dotknutá osoba právo namietať spracúvanie osobných údajov z dôvodu týkajúcich sa jej konkrétnej situácie vykonávané podľa § 13 ods.1 písm.e) alebo písm.f) vrátane profilovania založeného na týchto ustanoveniach. Prevádzkovateľ ďalej nesmie spracúvať osobné údaje, ak nepreukáže nevyhnutné oprávnené záujmy na spracúvanie osobných údajov, ktoré prevažujú nad právami alebo záujmami dotknutej osoby alebo dôvody na uplatnenie právneho nároku.
Dotknutá osoba má právo namietať spracúvanie osobných údajov, ktoré sa jej týkajú na účel priameho marketingu vrátane profilovania v rozsahu, v akom súvisí s priamym marketingom. Ak dotknutá osoba namieta spracúvanie osobných údajov na účel priameho marketingu, prevádzkovateľ ďalej osobné údaje na účel priameho marketingu nesmie spracúvať. V súvislosti s používaním služieb informačnej spoločnosti môže dotknutá osoba svoje právo namietať uplatňovať automatizovanými prostriedkami s použitím technických špecifikácií. Dotknutá osoba má právo namietať spracúvanie osobných údajov, ktoré sa jej týkajú, z dôvodov týkajúcich sa jej konkrétnej situácie, okrem prípadov, keď je spracúvanie osobných údajov nevyhnutné na plnenie úlohy z dôvodu verejného záujmu, ak sa osobné údaje spracúvajú na vedecký účel, na účel historického výskumu alebo na štatistický účel.      
